Mons (Mouns in Provensaals) is 'n nedersetting in die Suidoos-Franse département Var en die administratiewe gewes Provence-Alpes-Côte d'Azur. Mons is as versterkte dorp op 'n reusagtige rots gebou wat 'n indrukwekkende panoramiese uitsig oor die Middellandse See, die Lérins-eilande, die bergreeks Massif des Maures en op helder dae ook oor die eiland Korsika bied. Die bevolking van die afgeleë dorp was oorspronklik selfversorgend.